text: Sommerhusindbrud eksploderet
  23 april 2011 kl. 12.02
  Antallet af indbrud i sommerhuse i Varde Kommune er i første kvartal 2011 tredoblet i forhold til samme periode sidste år.
  Det er så mange, at Syd- og Sønderjyllands Politi nu har nedsat en særlig gruppe på fire mand, som udelukkende skal beskæftige sig med de mange indbrud. Gruppen har mandskab fra både Ribe, Tønder, Esbjerg og Varde lokalpolitistationer, for de mange indbrud er et problem langs hele vestkysten i TV SYD's område.
  Det er især fladskærme, som tyvene går efter. Lederen af lokalpolitiet i Varde, Torben Kloster, siger, at man ikke har nogen anholdte i sagen.
  